
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

București, 11 februarie 2020
Nr.4C-11/24
RAPORT 
asupra propunerii legislative pentru modificarea alin 1. al art.286 din Legea Educației Naționale nr.1/2011 
(Plx. 653/2019)
1. În baza prevederilor art. 94 din Regulamentul Camerei Deputaţilor, republicat, cu adresa nr. Plx.653 din 03 februarie 2020, Comisia pentru învăţământ, ştiinţă, tineret şi sport a primit spre dezbatere, în fond, propunerea legislativă pentru modificarea alin.1 al art.286 din Legea Educației Naționale nr.1/2011.
Pentru întocmirea raportului, Comisia a analizat avizul favorabil al Comisiei pentru drepturile omului, culte și probleme ale minorităților naționale, avizul favorabil al Consiliului Legislativ nr. 1044/23.12.2019 și avizul favorabil al Consiliului Economic și Social nr. 6520/17.12.2019.
Propunerea legislativă are ca obiect de reglementare modificarea alin.(1) al art.286 din Legea educației naționale nr.1/2011, cu modificările și completările ulterioare, în sensul eliminării perioadei, de cel puțin 15 zile înainte de începerea fiecărui an universitar, impuse pentru stabilirea statelor de funcții anuale ale personalului didactic şi de cercetare din învățământul superior.
      
2. În funcţie de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.

La lucrările Comisiei au fost prezenţi un număr de 19 deputaţi, din totalul de 25 membri ai Comisiei. 


În baza prevederilor art. 54 şi 55 din Regulamentul Camerei Deputaţilor, republicat, la dezbaterea propunerii legislative a participat ca invitat domnul Dragoș Rădulescu, secretar de stat în cadrul Ministerului Educației și Cercetării.  

3. Potrivit prevederilor art. 75 alin. (1) din Constituţia României, republicată, şi ale art.92 alin.(8) din Regulamentul Camerei Deputaţilor, republicat, Camera Deputaţilor este primă Cameră sesizată.
4.  În urma dezbaterii, în şedinţa din 11 februarie 2020, Comisia a propus, cu 9 voturi pentru respingere și 10 voturi împotriva respingerii, adoptarea propunerii legislative cu amendamente admise din Anexa ce face parte integrantă din prezentul raport. 

                                                                                                                                                                                                            Anexa
AMENDAMENTE ADMISE 
	Nr.

crt.
	Text  
Legea 1/2011 cu m. și c. ult.
	Text
propunere legislativă
	Text propus de Comisie
(autorul amendamentelor)
	Motivare

	1.
	---
	Titlul Legii: Lege pentru pentru modificarea alin.1 al art.286 din Legea Educației Naționale nr.1/2011
	Titlul Legii: Lege pentru modificarea art. 286 alin. (1) al din Legea educației naționale nr.1/2011
	Respectarea normelor de tehnică legislativă 

	2.
	---

	Articol unic. - Alineatul 1 al articolului 286 din Legea Educației Naționale nr 1/2011, publicată în Monitorul Oficial al României, Partea I, nr.18 din 10 ianuarie 2011, cu modificările și completările ulterioare, se completează și va avea următorul cuprins:
	Articol unic. - Alineatul (1) al articolului 286 din Legea Educației Naționale nr 1/2011, publicată în Monitorul Oficial al României, Partea I, nr.18 din 10 ianuarie 2011, cu modificările și completările ulterioare, se modifică și va avea următorul cuprins:
	Respectarea normelor de tehnică legislativă

	3.
	Art. 286 - (1) Statele de funcții ale personalului didactic și de cercetare se întocmesc anual, prin stabilirea de norme universitare, cu cel puțin 15 zile înainte de începerea fiecărui an universitar și nu se pot modifica în timpul anului universitar.
	”Art. 286 (1) Statele de funcții ale personalului didactic și de cercetare se întocmesc anual, prin stabilirea de norme universitare, înainte de începerea fiecărui an universitar și nu se pot modifica în timpul anului universitar.”
	”(1) Text nemodificat ”
	Respectarea normelor de tehnică legislativă

